Billy Idol
Billy Idol (tikras vardas William Michael Albert Broad, g. 1955 m. lapkričio 30 d.) – britų pankroko dainininkas, muzikantas ir aktorius. 8–ojo dešimt. antroje pusėje išgarsėjęs kaip grupės „Generation X“ vokalistas, 9–ojo dešimt. pradžioje pasirinko solinę karjerą ir susilaukė didžiulės pasaulinės šlovės, prie kurios stipriai prisidėjo ir stilingi vaizdo klipai, todėl Idolas vadinamas viena pirmųjų „MTV“ žvaigždžių. Dainininkas vis dar rengia sėkmingus koncertinius turnė kartu su savo ilgamečiu gitaristu Steve Stevensu. 2014 m. išleido autobiografinę knygą „Dancing with Myself“ bei 7-ą studijinį albumą „Kings & Queens of the Underground“.